
DISSERTATIO  MEDICA 


JNAUGURALIS 

DE 

HAEMOPTYSL 


PROOEMIUM. 

Inter  morbos  tot  tamque  varios,  quibus  vexa¬ 
tur  genus  humanum,  pauci  attentionem  medi¬ 
ci  magis  sibi  vindicant  quam  sanguinis  exspui¬ 
tio,  quae  a  Graecis  Haemoptoe  vocatur.  Nam-r 
que  morbus  hicce,  remediis  rite  adhibitis,  haud 
raro  cedit;  verum  hac  occasione  amissa,  non 
solum  ipse  interdum  subito  mortem  affert,  sed 
mali  exitiosi  incolis  harum  insularum  maxime 
infestissimi  fundamenta  locat.  Non  sane  ali- 

quid  novi,  de  hoc  morbo  me  allaturum  spon¬ 
deo,  nec  tam  vana  spe  allectus  suscepi,  sed  ut 
institutis  almae  hujus  Academiae  obtemperem. 

Haemoptysis  a  celeberrimo  Culleno  in  suo 
Nosologiae  systemate  his  verbis  definitur  : 

“  Genarum  rubor  ;  molestiae  aut  doloris,  et  a- 
“  liquando  caloris,  in  pectore  sensus;  dyspnoea; 

titillatio  faucium  ;  tussis  aut  tussicula  sangui- 

nem  floridum,  saepe  spumosum,  rejiciens 

In  species  idiopathicas  et  symptomaticas  di¬ 
vidit.  Species  idiopathicae  sunt : 

1.  Haemoptysis  (plethorica)  nulla  vi  externa 
applicata,  neque  praegressa  tussi  aut  evacuatio¬ 
nis  solitae  suppressione. 

S.  Haemoptysis  (violenta)  a  vi  externa  ap¬ 
plicata. 

3.  Haemoptysis  (phthisica)  post  tussim  cum 
macie  et  debilitate  diuturnam. 


*  Vide  Cuilen.  No&olog. 

4.  Haemoptysis'  (calculosa)  rejectis  simul 

\ 

moleculis  calculosis  plerumque  calcariis. 

5,  Haemoptysis  (vicaria)  post  evacuationis 
solitae  suppressionem. 

Symptomaticae  sunt : 

Haemoptysis  pneumonica. 

Haemoptysis  exanthematica. 

Haemoptysis  hydropica. 

Haemoptysis  cachectica. 

Non  mihi  in  animo  est,  hujusce  divisionis  pro¬ 
prietatem  in  dubium  vocare  ;  sed  species  idio¬ 
pathicae  revera  non  minus  symptomaticae  sunt, 
quam  varietates  quaedam,  quas  symptomatica¬ 
rum  nomine  comprehendit.  Sauvage  in  sep- 
temdecim  haud  ^linus  species  haemoptoen  dis¬ 
tribuit,  pro  causis  ex  quibus  quaeque  orta  est. 

Morton  in  Phthisiologia  sua,  morbum  dividit 
in  accidentalem  et  habitualem  *. 


*  Vide  Phthisiologia,  lib.  3.  cap.  5. 

Antequam  de  morbo  dicere  incipiam,  non¬ 
nulla  anatomica  de  pulmonis  fabrica  quam  le¬ 
vissime  tractare  volo,  ut  fontem  illius  rationem¬ 
que  medendi  melius  intelligere  possimus.  Pul¬ 
mones,  viscera  mollia  et  spongiosa,  thoracem 
fere  prorsus  complentes,  et  in  duas  portiones 
mediastino  divisi,  undequaque  pleura,  membra¬ 
na  tenui  serosa,  circumteguntur.  Pulmo  quis¬ 
que  in  lobos  partitur,  quorum  tres  ad  dextrum, 
duo  tantum  ad  sinistrum  pertinent.  Fabrica 
pulmonum  maxime  constat  ex  bronchorum  ra¬ 
mulis  et  vasorum  sanguinis,  cum  nervis  mem¬ 
branisque  j  inveniuntur  etiam  vasa  lymphatica. 
Trachea  vel  aspera  arteria,  ut  vocari  solet,  ex 
arcubus  vel  circulorum  segmentis  cartilagineis, 
inter  se  membrana  annexis  constans,  a  parte  in¬ 
feriori  cartilaginis  cricoideae  descendit,  et  con¬ 
tra  vertebram  dorsi  tertiam  in  ramos  duos  sive 
bronchos  diducitur,  qui  structuram  cartilagino¬ 
sam  gradatim  deponentes  et  membranaceam 
suscipientes,  iterum  iterumque  dividuntur,  et 
per  pulmones  subtilissimis  ramulis  innumeris 
distribuuntur.  Ramuli  minutissimi,  secundum 

Helvetii  opinionem,  singuli  in  lobulos  spongio¬ 
sos  cellulis  inter  se  communicantibus  instructos 
desinunt.  Nulla  est  communicatio  inter  eos 
aliosque  lobulos.  Denique,  hae  cellulae  aera, 
quem  inter  spirandum  trahimus,  accipiunt* -In¬ 
struitur  autem  superficies  interna  cellularum, 
tenuissima  tantummodo  membrana  cum  inte¬ 
riori  bronchorum  tunica  continua,  sub  qua  in¬ 
numerabilia  pulmonis  vascula  serpunt,  et  inter 
sese  liberrime  communicant. 

His  cognitis  facile  intelligendum  est,  quamo- 
brem  pulmones  aptissimae  corporis  partes  sunt, 
quae  sanguinem  profundant,  quoties  causa  quae- 
libet  cordis  et  arteriarum  motum  magnopere 
augebit.  Nunc  de  morbo  dicendum. 

Si  nulla  sit  causa  vehemens  et  subita,  ante 
sanguinis  fluxum  ex  pulmonibus,  de  molestia 
quadam,  vel  sensu  gravitatis  in  pectore  cum 
anxietate  circa  praecordia  conqueritur.  Le¬ 
vis  est  spirandi  difficultas.  Sensus  doloris  in  ali¬ 
qua  thoracis  parte,  ad  quoddam  punctum  potis- 


6 


DE  HAEMOPTYSI. 


simum  referendus,  quasi  acus  punctura  factus, 
et  per  inspirationem  plenam  multum  ingrava¬ 
tus  :  hoc  signum  non  semper  adest,  nam  inflam¬ 
mationem  solum  comitari  videtur,  et  plerumque 
pneumoniam  aut  pleuritidem  instare  denotat. 
Interdum  sensus  alicujus  pungentis  divellen- 
tisve  praesertim  ad  scapulas.  Caloris  sensus 
auctioris  sub  sterno  cum  febricula  adest.  Tus¬ 
sis  plerumque  sicca  praecedit :  genae  rubent : 
pulsus  frequens,  validus  et  durus  est :  titillatio 
quaedam  in  superiori  laryngis  parte,  irritando 
tussim  movet,  et  aegrum  exscreare  cogit ;  pri¬ 
mum  pauxillum  sanguinis  apparet,  et  mox  ti¬ 
tillatione  redeunte,  sanguis  floridus  et  spumo¬ 
sus  tussiendo  iterum  iterumque  rejicitur,  si- 
mulque  ex  aspera  arteria  emittitur  sonum,  qua¬ 
lem,  aer  per  fluidum  ebulliens,  edere  solet.  An¬ 
tequam  sanguis  ad  os  pervenerit,  sapor  in  ore 
salsus  haud  raro  percipitur.  In  iis  qui  huic 
morbo  assueti  fuerint,  sputa  cruenta  sine  ullo 
fere  conatu  prodeunt,  nec  omnia  signa  supra 
tradita  adsunt.  Quibus  pneumonia  haemopty- 

sin  excitat,  sanguis  cum  pure  et  muco  com¬ 
mistus  rejicitur. 

Quando  mortem  infert  haemoptysis,  sanguis 
magna  ac  subita  copia  profusus,  pulmonum  lo¬ 
bulos  spongiosos  et  bronchorum  ramulos  im¬ 
plet,  praefocat,  et  respirationem  impediens,  e  vi¬ 
vis  cito  infelicem  abripit. 


CAUSAE  PRAEDISPONENTES. 

Haemoptysis  non  omni  aequaliter  aetate  ac¬ 
cidit.  Observatum  est  eos  maxime  afficere,  qui 
aetatem  agunt  inter  decimum  sextum  et  trige¬ 
simum  quintum  annum  ^  tempus  iJlud  aetatis, 
quo  vires  arteriarum  sese'  produnt,  et  easdem 
venarum  superant.  Post  meridiem  vitae  aut 
ante  pubertatem  rarissime  aggreditur.  In  iis 
regionibus  prae  caeteris  occurrit,  ubi  coelum 
humidum  et  mutabile  est ;  sic  in  nullis  frequen- 

tior  quam  in  insulis  Britannicis,  ubi  coeli  vicis¬ 
situdines  repentinae,  frigus,  calor,  humiditates, 
siccitates,  pluviae.  Aquilones,  Austri,  vicissim 
etiam  in  eodem  die  percipiuntur.  Inter  causas 
praedisponentes  conformatio  thoracis  prava  rec¬ 
te  habetur.  Hanc  ostendunt,  thorax  contrac¬ 
tus,  inter  humeros  arctatus,  et  pro  rata  magni¬ 
tudine  corporis  non  satis  amplus  ;  sternum  aut 
depressum  aut  carinatum  ;  scapulae  altiores  ; 
costae  nimus  gibbae  :  quibus  autem  hujusmodi 
pectus  est,  iisdem  quoque  necessario  sunt  pul¬ 
mones  justo  minores:  hisce  accedunt,  longum 
collum,  statura  procera  et  gracilis,  difficultas 
spirandi  fere  perpetua,  atque  molestissimae  ex 
levi  exercitatione  anhelationes. 

Quibus  autem  conformatio  pectoris  est  prava, 
ii  plerumque  sunt  habitu  scrofula  imbuto,  cujus 
haec  sunt  praecipua  indicia ;  Compages  tenella 
et  laxa,  cutis  levis,  permollis,  nitida,  pulcherri¬ 
ma  ;  venae  subcutaneae  largiores  ;  caput  lin¬ 
teis  capillis  vel  auricomum ;  genae  roseae  ac  ve¬ 
nustae,  et  frigore  applicato,  colore  purpureo 

tinctae ;  oculi  coerulei  aut  caesii  j  labium  su¬ 
perius  prominens  et  columna  nasi  tumida.  Ta¬ 
lis  vero  corporis  habitus  temperamento  sangui¬ 
neo  semper  fere  comitatur;  acrior  vis  est  sen¬ 
tiendi  ;  ad  irritandum  faciles ;  bona  indole  et 
benigna  ingenii  vena  praediti,  utram  que  morta¬ 
lium  fortunam  toto  corde  persentiunt ;  et  cum 
virtutibus  insigniores  sint  quam  vitiis^  amicis  et 
familiaribus  plerumque  sunt  cari  et  accepti. 

Mares  pariter  cum  foeminis  huic  morbo  ob¬ 
noxii  sunt. 

Inter  causas  praedisponentes  jure  enumerari 
potest  nimia  corporis  plenitudo,  quae  omnia  vi¬ 
va  solida  praeter  solitum  distendit ;  quo  fit,  ut 
arteriae  minutissimae  onere  sanguinis  insolito 
impleantur,  eoque  facilius  disrumpuntur,  prae¬ 
sertim  in  fabrica  pulmonum,  admodum  tenera 
et  delicata.  Ad  hunc  morbum  producendum, 
saepe  conferunt  evacuationes  solitae  vel  deficien¬ 
tes  vel  repressae ;  hinc  menstruis  foeminarum 
retentis  a  nimia  sanguinis  copia,  accidit  Hae- 

moptjsis,  ut  bene  dixit  Celsus  *  :  Saepe  fbe- 
“  minae,  quibus  sanguis  per  menstrua  non  re- 
spondet,  hunc  (scilicet  sanguinem)  exspuunt. 
Auctoresque  medici  sunt,  vel  exesa  parte  ali- 
qua  sanguinem  exire,  vel  rupta,  vel  ore  alicu- 
‘‘  jus  venae  patefacto.  Primam  secun- 

dam  tertiam  kvoL^oihuaiv  appellant.  Ulti- 
“  ma  minime  nocet ;  prima  gravissime.” 

Secundum  multos  auctores.  Haemoptysis,  pa¬ 
riter  atque  Podagra,  Mania,  Phthisis,  complu- 
resque  alii,  haereditaria  vel  genitiva  est,  forsi¬ 
tan  ex  compage  quadam  laxa  fibrarum  depen¬ 
dens.  Morbus  quoque  ex  debilitate  corporis, 
vel  haereditaria  vel  acquisita,  saepe  originem 
trahere  dicitur.  Sic  duo  corporis  status,  sibi 
mutuo  oppositi,  Haemoptysi  viam  sternunt. 

CuLLENUs  celeberrimus  bene  notavit,  eos 
Haemoptysi  praesertim  obnoxios  esse,  qui  am¬ 
putationem  membri  alicujus  passi  sunt,  et  qui- 


*  Lib.  iv.  caput  5. 

bus '  olim  frequens  fuit  Epistaxis  ;  et  haemor¬ 
rhagia  semel  facta  iterum  redire  admodum  pro¬ 
clivis  est ;  res  haud  difficilis  explicatu  :  nec  mi¬ 
nus  notatu  dignum  est,  quod  profluvia  sangui¬ 
nis  saepius  facta,  haud  parum  ad  nimiam  vaso- 

•N 

rum  plenitudinem  conferant,  ut  recte  notavit 
« 

CULLENUS 

Opulentos  saepius  quam  egenos  afficit,  igna¬ 
vos  quam  laboriosos,  luxuriosos  quam  abstemios, 
urbanos  sedentarios  et  literarum  studiosos  quam 
eos,  qui  rure,  equis,  venatu,  armisque  cerealibus 
gaudent. 


CuLLENUs  dicit,  causas  praedisponentes,  si  su¬ 
pra  modum  augeantur,  sputum  sanguinis  ex  pul¬ 
monibus  movere  posse,  sine  ullo,  quantum  per¬ 
cipi  potest,  excitantium  auxilio. 


*  Vide  Cullen’s  First  Lines,  paragragh  748. 

CAUSAE  EXCITANTES. 

r  Inter  causas  sanguinis  exscreationem  exci¬ 
tantes,  in  primis  recensenda  sunt  oninia  quae 
motum  sanguinis  impetumque  in  pulmones  mag¬ 
nopere  augent,  vel  reditum  ejus  ad  cor  impe¬ 
diunt  5  qualia  sunt  omnes  corporis  exercitationis 
nimis  progressae,  praesertim  per  aestatis  calo¬ 
rem,  quo  tempore  vasa  sanguinea  mire  relaxan¬ 
tur,  et  rarior  fit  sanguis,  ut  ait  Cullenus 

Causis  supra  traditis  accedunt  quoque  omnes 
motus  animum  turbantes,  veluti  ira  vehemens 
et  subita,  gaudium  intemperatum,  &c.  locutio 
multa  et  clamosa,  cantus,  vel  instrumentorum 
musicorum  inflatio,  nisus  vehementes  ad  alvum 
dejiciendam  vel  foetum  expellendum  ;  violentia 
pectori  illata,  sicuti  casus,  vulnus,  ictus,  et  prae¬ 
sertim  si  fractura  sit  sterni  vel  costarum  ;  frigus 


♦  Vide  Cullen^s  First  Lines,  Paragraph  8S6. 

extremitatibus  artuum  admotum  ;  concretiones 
in  pulmonibus  calculosae  ;  tussis  vehementissi- 
ma  et  iterata  ;  morbi  vel  viscerum  thoracis,  vel 
abdominis,  ut  Pneumonia,  Phthisis,  Pertussis, 
Asthma,  Hydrothorax,  Hepatitis,  Ascites,  alii¬ 
que. 

Secundum  Doctorem  Bateman,  a  petechiis 
sine  febre  vel  purpura  haemorrhagica,  interdum 
sed  rarius  quidem  oritur  rhorbus,  et  haec  verba 
habet :  The  disease  is  extreinely  uncertain  in 

‘‘  its  duration  ;  in  some  instances  it  has  termi- 
“  nated  in  a  few  days,  while  in  others  it  has  con- 
‘‘  tinued  not  only  for  many  months,  but  even  for 
“  years.  Doctor  Duncan  related  a  case  to  me, 
“  when  I  was  preparing  my  thesis  on  this  sub- 
ject,  which  occurred  in  a  boy  who  was  em- 
ployed  for  several  years  by  the  players  atgolf 
to  carry  their  sticks,  and  whose  skin  was  con- 
stantly  covered  with  petechiae,  and  exhibited 
“  vibices  and  purple  blotches  wherever  he  re- 
ceived  the  slightest  blow,  yet  he  was  in  other 
respects  in  good  health.  At  length  a  profuse 

haemorrhage  took  place  from  his  lungs,  which 
occasioned  his  death.”  Et  in  alio  loco  : 
Two  examples  (one  from  pulmonary,  and  the 
other  from  uterine  haemorrhage,)  were  com- 
municated  to  me  by  my  friend  Mr  James 
Rumsey  of  Amersham,  one  of  which  occur- 
“  red  in  his  own  family 

Aer  impurus  et  pulvere  acri  onustus,  in  iis 
ad  haemoptysin  proclivibus,  morbum  concitare 
dicitur  ;  sic  opifices  in  fodinis  et  acuum  punc¬ 
ta  facientes  saepe  aggreditur. 


DIAGNOSIS. 

Ad  diagnosin  rite  instituendam,  medicum 
ante  omnia  scire  oportet,  quibus  ex  fontibus 
provenire  solet  sanguis,  quomodo  ejicitur,  qua¬ 
li  colore  sit,  et  quibusdam  misceatur;  namque 


*  Vide  Practical  Synopsis  on  Cutaneous  Diseases, 

his  cognitis,  facile  intelligitur,  quibus  morbis 
confundi  potest ;  et  quoniam  e  pulmonibus, 
ventriculo,  larynge,  naribus,  faucibus,  et  gin¬ 
givis  prodeat,  alium  alio  accurate  distinguere, 
plurimum  interest.  De  his  igitur  pauca  pro¬ 
ferre  volo. 

Antequam  sanguinem  pulmonibus  exspuerit 
aeger,  signa  antea  memorata  adsunt.  Sanguis 
recens,  floridus  et  aere  commistus,  spumosus, 

I 

tussiendo  aut  exscreando  ejicitur,  ut  verbis  Hip¬ 
pocratis  *  utar :  “  Qui  sanguinem  spumosum 
“  exspuunt,  his  ex  pulmone  talis  rejectio  fit.” 

t 

Medicis  non  levis  est  momenti,  haud  ignorare 
sanguinem  pulmonibus  exscreatum,  nequaquam 
semper  floridum  et  spumosum,  sed  contra,  in¬ 
terdum,  sed  raro  quidem,.subatrum  et  concre¬ 
tum  esse  fertur. 

Quando  sanguis  e  ventriculo  rejicitur,  mor¬ 
bus,  Haematemesis  vocatur,  et  vomitui  praegre- 


*  Vide  Aphorisrn  13.  Section  5. 

diuntur  quaedam  signa,  morbo  ipsi  fere  propria  ; 
qualia  sunt,  sensus  caloris,  oppressionis,  ponde¬ 
ris,  et  doloris  regioni  ventriculi  relatus,  cum 
anxietate  circa  praecordia :  interdum  quoque 
praecedunt  anorexia,  dyspepsia,  et  fortasse  alii 
quidam,  ventriculi,  lienis  aut  hepatis  affectus 
morbosi :  neque  tussis  vel  pyrexia  adsunt.  San¬ 
guis  ejectus  attentionem  nostram  vindicat.  Co¬ 
lor  ejus  est  niger  vel  potius  subniger,  crassus, 
grumosus,  et  secundum  Celsum,  nonnunquam 
“  aquae,  in  qua  caro  recens  lota  est,  similis 
ut  plurimum  majori  copia  effunditur,  interdum 
concretus,  et  ventriculi  contentis  fere  admisce¬ 
tur.  Huic  morbo  foeminae  prae  maribus  mul¬ 
to  magis  obnoxiae  sunt ;  namque  sanguine  per 
menstrua  non  respondente,  ventriculus  uteri 
officio  fungebatur,  et  sanguinis  vomitus  singu¬ 
lis  mensibus  accidere  solebat,  ut  semel  atque 
iterum  vidi.  Interdum  suppresso  fluxu  hae- 
morrhoidale,  (obstructione  hepatis  vel  liene  tu¬ 
mido,)  Haematemesis  apparet ;  in  Haematemesi 


*  Vide  Lib.  4.  Caput  5. 

pulsus  multo  celerius  sese  submittere  dicitur, 
quam  in  Haemoptysi.  Status  ventris  respicien¬ 
dus  est. 

Si  laryngis  aut  asperae  arteriae  superficie  e- 
venerit  sanguis,  signa  omnia  supra  memorata 
desunt,  praeter  faucium  titillationem.  Sensus 
est  caloris  et  pruritus  ad  partem  affectam  rela¬ 
tus,  et  sanguis  copia  multo  minore  extunditur 
in  Haemoptysi. 

Sanguine  faucibus,  naribus  vel  gingivis  erum¬ 
pente,  morbus  levis  est  momenti,  et  periculo 
prorsus  caret ;  et  faucibus  inspectis,  pars  unde 
effluit  in  conspectum  venit.  In  juvene  post 
cursum  longum  pedestrem,  sanguis  tanta  copia 
extundebatur,  ut  e  pulmonibus  venisse  pro  cer¬ 
to  haberetur,  donec  faucibus  inspectis  fons  ejus 
facile  patefacta  fuit. 

Porro,  ut  veram  morbi  naturam  melius  dete¬ 
gere  possimus,  aegri  habitum  bene  explorare, 

c 

et  air  ulla  sit  proclivitas  ad  morbum  sedulo  per¬ 
scrutare,  plurimum  interest. 


PROGNOSIS. 

Priusquam  hujus  morbi  eventum  praesagire 
audemus,  de  causis  et  remotis  et  excitantibus 
diligenter  perscrutandum  est  Sed  prima  quae¬ 
stio  fit  de  sanguinis  quantitate  ;  nam  modo  par¬ 
ca  est,  et  brevi  tempore  consistit  omnino  :  alias 
autem,  praesertim  si  jam  saepe  redierit,  copio¬ 
sior  est,  et  per  plurimos  dies  repetitur.  Interdum 
effuse  erumpit,  sed  raro  tanta  copia,  quanta, 
vasa  deplendo  aut  spiritui  officiendo,  mortem 
subitam  afferat ;  plerumque  vel  sponte  sua  vel 
remediis  idoneis  adhibitis  sistit. 

Heberden  dicit  se  unum  tantum  aegrum  vi-  - 
disse,  qui  e  nimia  subitaque  sanguinis  jactura 
statim  occubuit.  Exemplum  aegri  per  biennium 

superstitis  protulit,  etsi  per  totam  mensem  san¬ 
guinis  libram  quotidie  exscreavit. 

Haemoptysis  in  hominibus  robustis  nulla  la- 
be  phthisica  corruptis,  ob  vim  quomodocunque 
thoraci  extrinsecus  illatam,  vel  fluxum  haemor- 
'  rhoidalem  suppressum,  vel  ullum  alium  proflu¬ 
vium,  et  quando,  quibuscunque  causis  oriens, 
brevi  consistit,  et  neque  tussi,  respiratione  dif¬ 
ficili,  febricula,  vel  calore  aucto,  et  sensu  pon¬ 
deris  in  pectore  comitatur,  plerumque  feliciter 
terminat,  nilque  mali  supervenit.  Prognosin 
aeque  faustam  dare  licebit,  quando  in  foeminis 
aliter  sanis,  menstruis  suppressis,  Haemoptysis 
excitatur.  Sin  autem  de  morbi  eventu  probe 
et  perite  prognosticare  velimus,  signa  quae  mor¬ 
bum  ipsum  comitantur  bene  perpendere  haud 
minus  expedit,  quam  ad  ejus  causas  respicere  ; 
quibus  adsunt  cum  sanguinis  expuitione,  tussis 
assidua  et  molesta  et  sepulchralis  (ut  recte  no¬ 
minatur,)  spiritus  difficilis,  levi  exercitatione 
anhelatio  gravissima,  motus  febrilis  meridie  et 
vespere  in  morbi  intervallis,  vires  et  corporis  et 

animi  resolutae,  appetentia  cibi  imminuta  5  de¬ 
nique,  qui  haud  multo  post  pus  expuunt,  ii  ser¬ 
vari  vix  possunt ;  haec  enim  signa  phthisin  jam 
incepisse  ostendunt. 

Si  aliquem  phthisicis  parentibus  ortum,  et 
thoraci  prave  conformata,  aliisque  signis  supra 

j 

memoratis,  diathesin  strumosam  designantibus. 
Haemoptysis  aggrediretur,  res  est  valde  pericu¬ 
losa  5  nam  fere  semper  post  intervalla  recurrit, 
et  serius  ocyusve  phthisin  inducit.  Si  phthisi 
pulmonali  praecipue  a  tuberculis  ortae,  Hae¬ 
moptysis  supervenerit,  morbum  cito  lethalem 

futurum  denotat. 

» 

Secundum  auctores  nonnullos,  morbus  pessi¬ 
mus  est,  et  semper  fere  mortis  periculum  osten¬ 
dit,  cum  sanguis  pulmonibus  exscreatus  niger 
est,  concretus,  et  sicuti  spongia,  fistulosus : 
quippe  cum  indicet  vasa  unde  effluxerit,  vel 
jam  mortua  esse,  vel  tam  maxime  dilatata,  ut 
diutius  se  contrahere  nequeant. 

CURATIO. 

Curandi  indicationes  in  Haemoptysi  in  duas 
recte  dividi  possunt ;  nempe,  profluvium  prae¬ 
sentem  inhibere,  et  secundo,  ne  recurrat,  sum* 
ma  ope  niti.  De  utraque  igitur  pauca  in  ordine 
proferre  volo.  - 

Nullum  est  nobis  remedium  dignius  ut  in  pri¬ 
mis  laudatur,  quam  sanguinis  missio,  dummodo 
mature  riteque  adhibeatur.  Quare,  si  ad  ali¬ 
quem  pulmonibus  sanguinem  magna  copia  ex- 
puentem  subito  accitus  fuerit  medicus,  venam 
percutere,  et  sanguinem  amplo  vulnere  pleno- 
que  rivo  quamprimum  et  sine  mora  detrahere 
opus  erit,  praesertim  si  plethora  morbus  pende- 
rit,  et  si  adsit  pulsus  frequens,  validus,  et  du¬ 
rus,  cum  tussi  vehementi,  et  doloris  sensu  in 
pectore.  Solum  est  remedium  cum  a  vulnere 
pulmonis  Haemoptysis  excitatur,  et  hoc  casu, 

si  semel  missus  parum  proficit ;  sed  nihilominus 
ore  erumpit,  iterum  iterumque  mittendus  est, 
pulsu  superstite,  donec  expuere  desiverit  aeger. 
Burserii  consilium  de  missione  sanguinis,  quan- 
quam  opiniones  nunc  obsoletas  contineat,  tam 
ad  rem  est,  ut  verbis  ejus  utar:  “  Neque  facile 
‘‘  quis,  inquit,  copia  sanguinis  excreti  a  vena 
‘‘  deterreatur,  dummodo  se  sustineat  pulsus, 

nec  inanita  vasa  ostendat.  Prudenter  qui- 
“  dem,  sed  non  timide  ad  summum  hoc  praesi- 
‘‘  dii  genus  deveniendum  est,  nisi  manifesta  san- 
‘‘  guinis  liquatio,  raritas,  dissolutio,  aut  corrup- 
“  tio  aliter  suadeat.*’  Imminuitur  enim  nimius 
sanguinis  ad  pulmones  appulsus  et  coacervatio  : 
vasaque  minus  distenta  se  contrahere  tunc  pos¬ 
sunt,  ut  coeant  et  glutinentur. 

\ 

Sed  si  plena  sanguinis  missio  fluxum  inhibere 
non  valet,  nullum  remedium  efficacius  habemus, 
quam  aquae  frigidae  applicatio  subita,  praeser¬ 
tim  si  ejusdem  inscius  sit  aeger.  Immersio  cor¬ 
poris  totius,  vel  aspersio  subita,  strenue  laudan- 

tur  a  Doctore  Darwin  Ab  aliis  frigus  par¬ 
tibus  genitalibus  pedibusque  applicatum.  De 
usu  aquae  frigidae  hae  sunt  verba  Burserii  : 
“  Ab  aqua  simplice  naturaliter  frigida  inchoan- 
“  dum  est ;  deinde  ad  frigidissimam  et  nivatam 
‘‘  transeundum.  Nonnulli  quovis  horae  quad- 
“  rante,  scyphum  hauriendum  jubent.  Ego 
“  singulis  semihoris,  octo  vel  decem  uncias 
praebere  soleo,  excluso  quocunque  alio  ali- 
“  mento :  continuarique  ejusmodi  potum  sua- 
deo  die  nocteque,  ad  aliquot  dies,  interdum  ad 
“  hebdomadam,  aut  certe  donec  sanguinis  spu- 
‘‘  tum  cessaverit.’^ 

Postea  paulatim  imminui  ejusmodi  aquae  po¬ 
tus  debet,  et  aliquid  tenuioris  alimenti  concedi 
liceat. 

Haustus  ex  infuso  rosae  Gallicae,  in  qua  li-^ 
quefactafuit  glacies,  maxime  ad  profluvium  sis¬ 
tendum  valet.  Muriatem  sodae  quantitate  sem- 


•  Vide  Zoonomia,  Sect.  xxvu.  i.  1. 

unciae  ad  unciam  vel  plus  adhibere  solet  ce¬ 
leberrimus  Doctor  Rush,  et  magno  quidem 
commodo.  Medicamenta  purgantia,  praesertim 
refrigerantia  salina,  utilia  sunt,  quoniam  humo¬ 
res  deorsum  ad  intestina  ducunt,  et  nauseam 
movent;  quibus  rebus  determinatio  sanguinis  in 
pulmones,  et  motus  ejus  tardentur,  atque  haud 
parum  imminuantur.  Medicamenta  generis  re¬ 
frigerantis  saepe  cum  insigni  beneficio  usurpan¬ 
tur.  Ex  his  'acidum  sulphuricum  longe  optimum 
est,  et  fere  solum  nunc  a  medicis  adhibetur. 
Nitras  potassae  quoque  est  remedium  efficax. 
Astringentia  commendata  sunt,  primo  mitiora, 
sicuti  gum  kino,  alumen,  catechu  :  sed  si  san¬ 
guinis  profluvium  non  impedirentur,  ea  quae 
efficacissima  sunt  praescriberentur;  scilicet,  sul- 
phas  zinci,  vel  sulphas  cupri,  vel  superacetas 
plumbi  minima  quantitate,  opio  commistus.  Ea, 
quanquam  bona  et  valida  remedia,  gravius  in¬ 
commodum  '  in  se  habent,  et  cum  prudentia 
maxima  usurpari  debent.  Digitalis  purpurea, 
'  propter  facultatem  cursum  sanguinis  imminuen¬ 
di,  in  hoc  morbo,  ut  saepe  vidi,  ex  maximo  usu 

est.  Hujus  medicamenti  effectus,  medicum,  ocu¬ 
lis  quam  maxime  attentis,  observare  oportebit ; 
-namque  ejus  sub  usu,  omnes  corporis  functiones, 
brevi  plerumque  et  miro  interdum  modo,  subito 
deficiunt:  et  itaque  in  vires  vitae  sustentandas, 
ad  remedia  stimulantia  confugere  necessarium 
erit.  Si,  medicamentis  supra  recensitis  adhibi¬ 
tis,  sanguinis  exscreatio  adhuc  maneat,  emplas¬ 
trum  meloes  vesicatorii  pectori  applicari  debet. 

Cum,  iis  remediis,  reditum  ejus  impedire  va¬ 
leamus,  aeger  tunc  monendus,  ut  omnia  quae 
corporis  plenitudinem  adaugeant,  diligenter  evi¬ 
tet. 

